Mudashiru Àjàyí Ọbasá jẹ́ agbẹjọ́rò, olóṣèlú ọmọ ẹgbẹ́ òṣèlú All Progressives Congress ilẹ̀ Nàìjíríà kan. Òun tún ni ó jẹ́ agbẹnusọ fún ilé ìgbìmọ̀ Aṣòfin ìpínlẹ̀ Èkó lọ́wọ́lọ́wọ́. A bí i ní ilù Agege, ní Ìpínlẹ̀ Èkó ní apa gúsù ìwọ̀ Olorun ilẹ̀ Nàìjíríà. Ó lọ sí ilé-ẹ̀kọ́ alákọ̀ọ́bẹ̀rẹ̀ ní Ilé-ẹ̀kọ́ St Thomas Acquinas ní Sùúrù-lérè, ṣáájú kí ó tó lọ sí Ilé-ẹ̀kọ́ girama Archbishop Aggey Memorial, ní ìlú Mushin, ní agbègbè Ìlasa-màjà, ní ìpínlẹ̀ Èkó níbi tí ó ti kẹ́kọ̀ọ́ gba ìwé ẹ̀rí ìdánwò àpapọ̀ Ìwọ̀ Oòrùn ilẹ̀ Adúláwọ̀ (WAEC). Ó kẹ́kọ̀ọ́ gboyè ìmọ̀òfin ní Ilé-Ẹ̀kọ́ Ìpínlẹ̀ Èkó ní ọdún 2006. Ní ọdún 1999, Mudashiru díje dupò sí ipò àga ijọba ìbílẹ̀ Agege lábẹ́ egbẹ́ òṣèlú Alliance for Democracy bori ó sì borí, léyìí tí ó ṣiṣẹ́ nibẹ̀ láàrín ọdún 1999 sí 2002.